**Remember...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Remember...

Ne căutăm, orbecăind prin gânduri,

Greu domolim neliniști bănuite,

Toamna își împrăștie roua în crânguri

Iar zilele sunt gri și veștejite .

Buchete de întrebări revin, pe rând,

Nu renunțăm la visele pierdute,

Petale ruginite de prea curând

Renasc acum, din vise renăscute.

Zile îmbrăcate în șarm de toamnă,

Cu gânduri răvășite în dimineți,

Le numărăm și aflăm ce înseamnă

Un nedorit sfârșit, din care înveți.

Așa vei ști ce-nseamnă împlinirea,

Reflexie a iubirilor curate,

Ades te bucuri și-ți revine firea

Când realizezi că încă se mai poate.

Păstrăm în suflet raza de lumină,

Ascunsă între norii încărcați și grei,

Zâmbește, se apropie o zi senină...

Și calde îmbrățișări, ce tu le vrei!

Autor: Gabriel Stănciulescu